Versindaba » Blog Archive Persverklaring. Internasionale meesters van poësie by Spier : Versindaba
Monday, February 18th, 2013 | Nuus / Briewe.
7 Kommentare op "Persverklaring. Internasionale meesters van poësie by Spier"
February 18th, 2013 at 13:53
Hierdie is 'n baie spesiale en kosbare inisiatief. Dankie Breyten dat jy hierdie karavaan na ons bring.
February 18th, 2013 at 17:22
Dankie, Francis. Uiteraard is dit 'n delikate affêre in die sin dat mens, seker maar soos altyd, werk binne die parallelle en parallakse van eie voorkeure enersyds (ek sou my nie verwerdig om dit 'smaak' te noem nie) en aan die ander kant die moontlikhede en die beperkings van die omgewing. Die gevare van misverstand en onkundige of oningeligte of sommer moedswillige interpretasies is groot. Dus, weer eens: aan die een kant wil mens nie te hoog opgee nie en aan die ander kant lewe ons in feesbefokte tye waar veel gepronk word en die verwagtinge hoog vlam.
Die mees eenvoudige bedoeling is om dit moontlik te maak vir 'n groepie woordmalles wat al ver genoeg met die bottel geloop het (van watter aard daardie bottel ook mag wees) sodat hulle in alle onwetenheid wéét die poësie is 'n kwessie van lewe en dood vér verby die punt waar 'dood' nog enige sin maak – om saam 'n paar klippe te kom omdop en vir die wind te lag. Natuurlik sou ek wou duidelik maak dat ek trots is op wat ons te bied het en dat dit nie sommer vir klip-vat is en loop of weggooi nie. En 'n eerste rede tot dankbaarheid is reeds dat hierdie Buena Vista Social Club (waarvan lank nie almal grys om die kiewe is nie) geen denkskool of digskool of politieke kotiljonsmakery na die mond hoef te praat nie. Maar ook reeds dat dit mense is, die deelnemers en hopelik ook die gehoor, wat nog nie die kuns van weggee deur te luister afgeleer het nie.
"Die kuns van wedersydse luister". Dit is inderdaad 'n kuns wat (ironies) kwyn in 'n tyd van groot(kunste/woordfees-)gedruis. "Die dig-kuns as kwessie van lewe en dood". Mag hierdie klip-omdop die deelnemers en die gehoor spits-oog en -oor oopstel vir diep-kyk en -luister.
February 20th, 2013 at 21:54
Desmond, Andries en ander ywerige geselsers op Versindaba. Hoekom swyg julle so oor hierdie inisiatief? Dit is tog interessanter as die persoonlike klein leefstorietjies wat aanhoudend met ons gedeel word. Ek hoop om hier meer te lees oor die kopruimtes van die (inter)nasionale meesters van die digkuns wat aan hierdie fees gaan deelneem.
February 21st, 2013 at 08:32
Gee kans, Francis. Ons is besig om 'n groot aanslag voor te berei nader aan die tyd … Hierdie is inderdaad een van die opwindenste vooruitsigte van die jaar, want die kaliber digters wat by hierdie fees betrek word, laat die gedagtes kortasem van afwagting.
February 21st, 2013 at 11:04
Baie dankie Louis. Ek is seker te gretig om meer te hoor oor die digters wat by hierdie inisiatief betrokke is. Skies vir my haastigheid.